રાત્રે નવ વાગ્યે બાબુભાઈ-મનુભાઈ ચોપડા લઈને બેઠા. એકડાને બદલે બગડો વંચાતો હોવાથી દસ આનાની ભૂલ આવતી હતી. એ ભૂલ સુધારી, ચોપડો મૂકી બંને જણ શીંગ-રેવડી ખાવા બેઠા. સ્ટૉક બહુ ઝાઝો નહીં હોય એટલે આ આકર્ષક કાર્યક્રમ લાંબો ચાલ્યો નહીં. નાસ્તો પતાવીને બંને ઊઠવા જાય છે ત્યાં બંધ બારણા પર ટકોરા પડ્યા ‘ટક….ટક…ટક….’ બંનેએ ધાર્યું કે કોઈ મિત્ર નાસ્તાનો લહાવો લેવા આવી પહોંચ્યો છે, એટલે કહે, ‘ભાઈ, નાસ્તાનો કાર્યક્રમ પતી ગયો છે.’